**projektas**

**reg. Nr. T-251**

**2.19. darbotvarkės klausimas**

**Pasvalio rajono savivaldybės taryba**

**Sprendimas**

|  |
| --- |
| **dėl Pasvalio rajono SAVIVALDYBĖS turto perdavimo PASVALIO RAJONO** **SAVIVALDYBĖS BIUDŽETINĖMS ĮSTAIGOMS** |

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija) (su visais aktualiais pakeitimais), ir atsižvelgdama į Pasvalio rajono savivaldybės administracijos direktoriaus 2022 m. gruodžio 5 d. įsakymą Nr. DV-786 „Dėl Pasvalio rajono savivaldybės administracijos patikėjimo teise valdomo Pasvalio rajono savivaldybės turto pripažinimo nereikalingu irtolesnio jo panaudojimo“ bei 2022 m. gruodžio 8 d. įsakymą Nr. DV-810 „Dėl Pasvalio rajono savivaldybės administracijos patikėjimo teise valdomo Pasvalio rajono savivaldybės turto pripažinimo nereikalingu irtolesnio jo panaudojimo“, Pasvalio rajono savivaldybės taryba nusprendžia:

1. Perduoti Pasvalio rajono savivaldybės biudžetinėms įstaigoms valdyti, naudoti ir disponuoti juo patikėjimo teise Pasvalio rajono savivaldybei nuosavybės teise priklausantį šiuo metu Pasvalio rajono savivaldybės administracijos patikėjimo teise valdomą, pripažintą nereikalingu ilgalaikį materialųjį turtą, kurio įsigijimo vertė – 91 440,01 Eur, likutinė vertė 2022 m. lapkričio 30 d. – 0,00 Eur, ir trumpalaikį materialųjį turtą, kurio bendra įsigijimo vertė – 350,00 Eur (priedas).

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto perdavimo ir priėmimo aktus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2022-12-08 tel. (8 451) 54 114

Suderinta DVS Nr. RTS-

 Pasvalio rajono savivaldybės tarybos

 2022 m. gruodžio d. sprendimo Nr. T1-

 priedas

**PASVALIO RAJONO SAVIVALDYBĖS MATERIALIOJO TURTO, PERDUODAMO PASVALIO RAJONO SAVIVALDYBĖS BIUDŽETINĖMS ĮSTAIGOMS, SĄRAŠAS**

**Ilgalaikis materaialusis turtas:**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Įstaigos, kuriai perduodamas turtas, pavadinimas | Turto pavadinimas | Inventorinis Nr. | Pradinė vertė | Įsigijimo metai | Likutinė vertė2022-11-30, Eur |
| 1. | Pasvalio kultūros centras | Automobilis „Volkswagen Transporter“ (identifikavimo Nr. WV1ZZZ7HZ8H040599, valstybinis Nr. DOP 559, gamybos metai – 2008 m.) | 120600036 | 91 440,01 | 2021 | 0,00 |

**Trumpalaikis materialusis turtas:**

|  |  |  |  |  |  |
| --- | --- | --- | --- | --- | --- |
| Eil.Nr. | Įstaigos, kuriai perduodamas turtas, pavadinimas | Turto pavadinimas | Kiekis, vnt. | Vieneto kaina, Eur | Suma, Eur |
| 1. | Pasvalio krašto muziejus | Knyga „Raudų siena. Epitafijos Lietuvos partizanams“  | 5 | 5,00 | 25,00 |
| 2. | Pasvalio Mariaus Katiliškio viešoji biblioteka | Knyga „Raudų siena. Epitafijos Lietuvos partizanams“  | 65 | 5,00 | 325,00 |
|  |  **Iš viso:** | **350,00** |

\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**dėl Pasvalio SAVIVALDYBĖS turto perdavimo PASVALIO RAJONO**

**SAVIVALDYBĖS BIUDŽETINĖMS ĮSTAIGOMS**

2022-12-08

Pasvalys

1. **Sprendimo projekto rengimo pagrindas.**

 Pasvalio rajono savivaldybės administracijos direktoriaus 2022 m. gruodžio 5 d. įsakymas Nr. DV-786 „Dėl Pasvalio rajono savivaldybės administracijos patikėjimo teise valdomo Pasvalio rajono savivaldybės turto pripažinimo nereikalingu irtolesnio jo panaudojimo“ ir 2022 m. gruodžio 8 d. įsakymas Nr. DV-810 „Dėl Pasvalio rajono savivaldybės administracijos patikėjimo teise valdomo Pasvalio rajono savivaldybės turto pripažinimo nereikalingu irtolesnio jo panaudojimo, kuriais siūloma perduoti Pasvalio rajono biudžetinėms įstaigoms šiuo metu Pasvalio rajono savivaldybės administracijos patikėjimo teise valdomą pripažintą nereikalingu Pasvalio rajono savivaldybei nuosavybės teise priklausantį ilgalaikį ir trumpalaikį materialųjį turtą.

**2. Sprendimo projekto tikslai ir uždaviniai.**

Vadovaujantis [Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 1 ir 2 dalimis, Savivaldybei nuosavybės teise priklausančio turto savininko funkcijas, remdamasi įstatymais, įgyvendina savivaldybės taryba, o savivaldybės įstaigos ir organizacijos turtą valdo, naudoja ir juo disponuoja patikėjimo teise.

Vadovaujantis Pasvalio rajono savivaldybės turto valdymo, naudojimo ir disponavimo juo tvarkos aprašo, patvirtinto Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), 14 punktu, sprendimus dėl turto perdavimo valdyti, naudoti ir disponuoti juo patikėjimo teise priima Savivaldybės taryba.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė